EkBass/fiwiki-20250220-pages-articles huggingface dataset:
Hans Ruin

Hans Waldemar Ruin (18. kesäkuuta 1891 Helsinki – 3. marraskuuta 1980 Tukholma) oli suomenruotsalainen esteetikko ja kirjailija. Ruin toimi Åbo Akademin filosofian professorina vuosina 1945–1946 ja Lundin yliopiston estetiikan dosenttina 1947–1957. Ruin oli Ruotsin kansalainen vuodesta 1947. Ruinin isä oli kasvatustieteilijä, mm. Helsingin yliopiston rehtorina toiminut Waldemar Ruin.Otavan Iso tietosanakirja, osa 7, p. 686. Otava 1966. Kirjailija David Lagercrantz on Hans Ruinin tyttärenpoika. == Bibliografia == * Krigets anlete 1919 * Nutidskonst i psykologisk belysning 1923 * Själens försvarsproblem 1929 * Gycklare och apostlar 1934 * Poesiens mystik 1935 * Väl mött, Europa! 1938 * Rummet med de fyra fönstren 1940 * Makt och vanmakt 1940 * Ett land stiger fram 1941 * Det finns ett leende 1943 * Arvid Mörne 1946 * Ibsens förvandling efter "Brand" 1946 * Jarl Hemmer 1946 * Finlandssvensk modernism 1947 * Huru ett land återspeglas i konsten 1947 * Hur skapar skalderna? 1948 * Två världar 1948 * I konstens brännspegel 1949 * Föränderligt och oföränderligt i de estetiska begreppen 1951 * Sju ögonblick och några reflexioner 1952 * Estetisk upplevelse och esteticism 1953 * Värdighet och behag bland akademiskt folk 1953 * Yrjö Hirn 1953 * Den poetiska visionen och verklighetsbilden 1954 * Nytt och gammalt i ny lyrik 1955 * Det sjunkna hornet 1956 * Hem till sommaren 1960 * Det skönas förvandlingar 1962 * Konsten att läsa och konsten att dikta 1966 * Den mångtydiga människan 1966 * Världen i min fickspegel 1969 * Höjder och stup hos Ibsen och några andra 1971 * Uppbrott och återkomst 1977 ==Lähteet== ==Kirjallisuutta== * * == Aiheesta muualla == * http://www.immi.se/kultur/authors/finnar/ruin.htm (ruotsiksi) * Luokka:Åbo Akademin professorit Luokka:Suomenruotsalaiset kirjailijat Luokka:Suomalaiset professorit Luokka:Vuonna 1891 syntyneet Luokka:Vuonna 1980 kuolleet
Leppäkaarre

Leppäkaarre on asuinalue ja samanniminen lahti Siilinjärvellä. Leppäkaarteen asuinalue sijaitsee noin kahden kilometrin päässä Siilinjärven keskustasta itään. Lännessä Leppäkaarre rajoittuu Joentaukseen ja Siilinjokeen, etelässä Siilinlahteen, idässä alkavaan maaseutualueeseen ja pohjoisessa Honkamäkeen ja Päivärinteeseen. Leppäkaarre on ollut jo pitkään yksi Siilinjärven suurimmista asuinalueista ja se laajeni huomattavasti vuosikymmeniä sitten, kun alueelle rakennettiin useita kerrostaloryhmittymiä. Viime vuosinakin alue on laajentunut edelleen lähinnä omakotitalo- sekä rivitalorakentamisen kautta. Varsinaisen Leppäkaarteen lisäksi yleisesti Leppäkaarteeseen katsotaan kuuluvaksi siihen kiinni kasvaneet Mäkelän ja Mikonmäen asuinalueet. Myös lähellä sijaitsevat Honkamäen, Päivärinteen ja Joentauksen asuinalueet ovat kasvaneet kiinni Leppäkaarteeseen. Leppäkaarteen pääkadut ovat Leppäkaarteentie ja Laitilantie. Alueella sijaitsee päiväkoti, urheilualue, leikkipuistoja, luomutila, uimaranta ja pub. ==Lähteet== Luokka:Siilinjärven kylät ja alueet
Päivärinne (Siilinjärvi)

Päivärinne on asuinalue Siilinjärvellä. Päivärinne sijaitsee noin kahden kilometrin päässä kunnan keskustasta itään. Päivärinnettä on rakennettu pääasiassa 1990-luvulta lähtien. Alue koostuu lähinnä omakoti- ja rivitaloista. Päivärinne sijaitsee Leppäkaarteen pohjoispuolella ja pohjoisessa se rajoittuu kantatiehen 75. Lännessä Päivärinne rajoittuu Siilinjokeen ja idässä Tynnöriseen. Päivärinteen halki kulkee Laitilantie, joka on alueen pääkatu joka kulkee kantatie 75:n valoristeyksestä Leppäkaarteeseen. ==Palvelut== Alueella on päiväkoti ja kaksi koulua: Päivärinteen alakoulu, jossa on vuosiluokat 1. - 6. sekä Siilinpään erityiskoulu. Alueella sijaitsee Siilinjärven ABC-liikennemyymälä sekä päivittäistavarakauppa Halpa-Halli. Lisäksi suunnitelmaan kuuluisi 450 kerrostaloalue sekä ABC:n laajennus.http://www.s-kanava.fi/web/peeassa/tiedote?announcement=191341_11286 Päivärinteen koulusta lähtee myös hiihtolatu Honkamäen kautta Jynkänmäelle. Alueen keskellä on puisto, jossa on leikkipuisto. ==Luonto== Alueen erottaa muista kunnanosista yleensä metsä. Leppäkaarteen ja Päivärinteen välillä sijaitsee rehevöitynyt entinen mäntymetsä, Honkamäen ja Päivärinteen erottaa myös samankaltainen, puistomainen metsä, jossa kulkee paljon polkuja ja lisäksi hiihtolatu. Simonsalon erottaa Päivärinteestä valtatie, ja Siilinpäästä joki, puistometsä ja pelto. Alue on entistä peltoa, joka on nyttemmin metsitetty (lehtoa) ja sittemmin rakennettu asuinalueeksi. ==Lähteet== Luokka:Siilinjärven kylät ja alueet
Justin Sullivan

Justin Sullivan (s. 8. huhtikuuta 1956 Jordans, Buckinghamshire, Englanti) on englantilainen laulaja ja lauluntekijä. Hän toimii laulajana, sanoittajana ja kitaristina New Model Army -rockyhtyeessä, jonka hän perusti vuonna 1980 yhdessä basisti Stuart Morrow’n kanssa kotikaupungissaan Bradfordissa. Sullivanin vanhemmat olivat kveekareita, isän suku kanadanirlantilaisia ja äidin peräisin Lontoosta. Hänen synnyinkylänsä Jordans on yksi kveekareiden varhaisimmista keskuksista Englannissa. Vuonna 1976 Sullivan muutti Bradfordiin, missä New Model Army sai myöhemmin alkunsa. Hän on kautta vuosien osallistunut aktiivisesti monenlaisiin hyväntekeväisyys- ja avustuskampanjoihin muun muassa englantilaisten kaivostyöläisten, antifasistien, kodittomien, huumevieroitusklinikoiden ja turvapaikanhakijoiden puolesta. New Model Armyn lisäksi Sullivan on jäsen Red Sky Covenissa, pitkäikäisessä keikkakokoonpanossa, jonka esitykset ovat omalaatuinen yhdistelmä akustista livemusiikkia, runonlausuntaa ja stand up -komiikkaa. Vuonna 2003 Sullivan debytoi soolouralla albumillaan Navigating by the Stars. ==Aiheesta muualla== * New Model Armyn virallinen sivusto Luokka:Brittiläiset laulajat Luokka:Brittiläiset kitaristit Luokka:Vuonna 1956 syntyneet Luokka:Elävät henkilöt
Ahmo

thumb|250px|Jokitien vanhaa omakotitaloaluetta Ahmo on asuinalue Siilinjärvellä. Ahmo sijaitsee noin kilometrin päässä Siilinjärven keskustasta pohjoiseen. Ahmon asuinrakentaminen koostuu omakoti- ja rivitaloista. Siilinjärven lukio ja Ahmon koulu sijaitsevat Ahmolla. Siilinjärvi–Viinijärvi- rata sekä Siilinjoki alkavat Ahmolta. Ahmon urheilukeskus ei sijaitse Ahmon asuinalueella, vaan noin kahden kilometrin päässä lännessä. Välissä ovat Savon rata, Räisälä ja Ahmonlampi. Luokka:Siilinjärven kylät ja alueet
Elbe Nissinen

Elbe Maria Nissinen (25. toukokuuta 1893 Leppävirta – 23. lokakuuta 1984) oli suomalainen laulunopettaja ja oopperalaulaja, jonka ääniala oli altto. == Ura == Nissinen opiskeli nuorena laulua Alma Fohströmin johdolla Pietarin keisarillisessa konservatoriossa. Sen jälkeen hän opiskeli Helsingissä Maikki Järnefelt-Palmgrenin johdolla ja teki opintomatkoja Italiaan, jossa opiskeli äänifysiologiaa Anna Petrellan johdolla sekä oopperataidetta Giannina Russin johdolla. Äänifysiologian loppututkinnon Nissinen suoritti vuonna 1962 Sveitsin Bernissä. Sitä ennen hän oli täydentänyt alan opintojaan Tukholmassa ja Kööpenhaminassa vuosina 1946–1954. Opettajana Nissinen suoritti merkittävän päivätyön. Hän aloitti opettajana Pietarin suomalaisessa yhteiskoulussa 1914–1917 ja Helsingin kansankonservatoriossa vuosina 1919–1932. Lisäksi hän opetti sekä Lahden että Kuopion musiikkiopistoissa ja useissa kansalaisopistoissa kautta maan. Muutettuaan Leppävirralle hän jatkoi sieltä käsin laulun ja äänifysiologisen terapian opetusta. Nissinen palkattiin vuonna 1917 Kuopion teatteriin, ja hän oli teatterin ensimmäinen palkattu näyttelijä.Kuopion teatterin historiaa Hän näytteli vuonna 1937 kuvatussa Tukkijoella-elokuvassa Maijaa vastanäyttelijänään Toppo Elonperä. Yleisradion aloittaessa radiotoiminnan 9. syyskuuta 1926 Nissinen esiintyi sen ensimmäisessä lähetyksessä Alexis af Enehjelmin kanssa, ja hän oli ensimmäinen suomalainen radiolaulaja.Elbe Nissinen lauloi Yleisradion ensimmäisessä lähetyksessä Nissinen jatkoi radioesiintymisiään viikoittain aina vuoteen 1932. Vuodet 1919–1931 hän oli kiinnitettynä Suomalaisen oopperan vakituiseen henkilökuntaan. Nissinen lauloi yli 40 roolia, niin kotimaisissa kuin ulkomaisissakin oopperoissa ja antoi laulu- ja lausuntaopetusta lukuisille suomalaisille laulajille sekä näyttelijöille. Hänen tunnetuimpia oppilaitaan olivat muun muassa Jorma Huttunen, Matti Lehtinen, Vieno Kekkonen, Eino Grön, Pärre Förars, Kalle Juurela, Matti Heinivaho sekä Ansa Ikonen. Oppilaista läheisin suhde Nissisellä oli perhetuttuun Ikoseen, joka oli tuttu jo Venäjän vuosilta. Ikosesta piti alun perin tullakin oopperalaulaja, mutta Nissinen kannusti häntä näyttämölle ja järjestikin hänelle ensimmäisen näyttelijän paikan Koiton Näyttämölle. Ikonen kertoo muistelmateoksessaan hyvin lämpimästi Nissisestä ja siitä kuinka tämä auttoi Ikosen näyttelijänuralle. Presidentti Urho Kekkonen myönsi Nissiselle professorin arvonimen vuonna 1976.Elbe oli värikäs oop­pe­ra­dii­va ja tiukka lau­lun­opet­ta­ja – Hu­pi­saar­ten ke­sä­teat­te­ris­sa Oulussa rai­ku­vat tänä kesänä aariat == Lähteet == * Otavan iso musiikkitietosanakirja. T. 4. Otava. Helsinki. 1978. s. 433. === Viitteet === == Aiheesta muualla == * Yle Elävä arkisto 5.9.2016 : Elbe Nissinen lauloi Yleisradion ensimmäisessä lähetyksessä Luokka:Suomalaiset musiikkipedagogit Luokka:Suomalaiset altot Luokka:Suomalaiset professorin arvonimen saaneet Luokka:Vuonna 1893 syntyneet Luokka:Vuonna 1984 kuolleet
Tuhannen riemua

__NOTOC__ Tuhannen riemua on Lauri Tähkä & Elonkerjuun viides albumi, joka julkaistiin syksyllä 2007. Ennen albumin julkaisua julkaistiin single ”Hetkeksi en sulle rupia”, josta tuli yksi kesän 2007 suurimmista hiteistä. Seuraavana julkaistiin kappale ”Pauhaava sydän”, joka jatkoi edellisen tietä. Biisiin kuvattiin myös maalaishenkinen video. Kolmantena sinkkuna julkaistiin ”Kimpale kultaa”, josta siitäkin tuli hitti. Neljäntenä singlenä julkaistiin ”Rakasta rintani ruhjeille”, johon myös kuvattiin video. Viides single oli ”Reikäinen taivas”. Albumi nousi Suomen virallisen listan sijalle 1. Albumin digitaalisessa versiossa on mukana kappale ”Kaisa”, jota ei ole kaupoissa myytävässä versiossa. Levy sai Emma-gaalassa Pop-albumi -palkinnon vuonna 2007. == Kappaleet == Sovitukset Lauri Tähkä & Elonkerjuu, ellei toisin mainita. # # # # # # # # # # # # # * == Kokoonpano == * Lauri Tähkä – laulu, akustinen kitara * Simo Ralli – kitara, laulu * Johanna Koivu – viulu, piano, laulu * Antero Naali – basso, laulu * Lenni Paarma – rummut, laulu == Arvostelut == * Dome.fi: Dome.fi: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == Luokka:Vuoden 2007 albumit Luokka:Lauri Tähkä & Elonkerjuun albumit Luokka:Riku Mattilan tuottamat albumit
Maailma on renki

__NOTOC__ Maailma on renki on Lauri Tähkän ja Elonkerjuun neljäs studioalbumi, joka julkaistiin 10. toukokuuta 2006. Albumi ylsi parhaimmillaan Suomen virallisen listan neljännelle sijalle, kymmenen viikkoa julkaisunsa jälkeen. == Kappaleet == # # # # # # # # # # # # == Kokoonpano == * Lauri Tähkä – laulu, kitara * Johanna Koivu – viulu, piano, laulu * Simo Ralli – kitara, laulu * Antero Naali – basso, laulu * Lenni Paarma – rummut, laulu === Tuotanto === * Riku Mattila – tuottaja, äänittäjä * Juuso Nordlund – äänittäjä * Juha Heininen – miksaaja == Arvostelut == * Desibeli.net: Desibeli.net: Levyarvio == Lähteet == == Aiheesta muualla == * Maailma on renki discogs.com -sivustolla Luokka:Vuoden 2006 albumit Luokka:Lauri Tähkä & Elonkerjuun albumit Luokka:Riku Mattilan tuottamat albumit
Syntymähäjyt

Syntymähäjyt on Lauri Tähkä & Elonkerjuun vuonna 2004 julkaistu albumi. Albumi nousi Suomen virallisen listan sijalle 4. == Kappaleet == # # # # # # # # # # # # # == Arvostelut == * Helsingin Sanomat: Nyt.fi == Aiheesta muualla == * Syntymähäjyt discogs.com -sivustolla == Lähteet == Luokka:Vuoden 2004 albumit Luokka:Lauri Tähkä & Elonkerjuun albumit
Komia on aina komia

Komia on aina komia on Lauri Tähkä & Elonkerjuun vuonna 2003 julkaistu albumi. == Kappaleet == # # # # # # # # # # # # == Arvostelut == * Soundi: Soundi == Aiheesta muualla == * Komia on aina komia discogs.com -sivustolla == Lähteet == Luokka:Vuoden 2003 albumit Luokka:Lauri Tähkä & Elonkerjuun albumit
Pistoja syrämmes

Pistoja syrämmes on Lauri Tähkä & Elonkerjuun vuonna 2001 julkaistu albumi. ==Kappaleet== # # # # # # # # # # # == Arvostelut == * Helsingin Sanomat: Nyt.fi * Soundi: Soundi == Aiheesta muualla == * Pistoja syrämmes discogs.com -sivustolla == Lähteet == Luokka:Vuoden 2001 esikoisalbumit Luokka:Lauri Tähkä & Elonkerjuun albumit
Sakari Sohlberg

Ville Sakari Sohlberg (6. kesäkuuta 1907 Helsinki – 25. syyskuuta 2000 HelsinkiSakari Sohlbergin muistokirjoitus Helsingin Sanomissa.) oli korkeimman oikeuden jäsen 1952–1955 ja 1957–1975 ja huomattava teollisuusmies, vuorineuvos Wilhelm Aleksanteri Sohlbergin poika ja sukuyhtiö Oy G. W. Sohlberg Ab:n hallituksen jäsen ja puheenjohtaja 1938–1984. Sohlberg toimi erilaisissa tehtävissä sotaoikeuksissa syyttäjästä sotaylituomariin 1937–1948. Hänen puolisonsa, esittelijäneuvos Päivikki Tulenheimo-Sohlberg oli Helsingin yliopiston kanslerin Antti Tulenheimon tytär. Sakari Sohlberg hoiti lukuisia luottamustoimia järjestöissä ja yrityksissä. Helsingin Katajanokalla pariskunnan entisessä asunnossa toimii Päivikki ja Sakari Sohlbergin kotimuseo. Heidän nimeään kantava säätiö (Päivikki ja Sakari Sohlbergin säätiö rs.) on merkittävä lääketieteellisen ja terveydenhuollollisen tutkimuksen rahoittaja. ==Lähteet== Luokka:Korkeimman oikeuden jäsenet Luokka:Vuonna 1907 syntyneet Luokka:Vuonna 2000 kuolleet
Tavoitehinta

Tavoitehinta on tuotteen projektinhallinnassa käytettävä termi, jolla tarkoitetaan suunnitteluvaiheessa tuotteelle määritettävää hintaa. Lähtökohtana suunnittelussa on tuotteelle tavoiteltu menekki. Tavoitehinnan perusteella arvioidaan projektin kustannustekijöiden vaikutuksia projektin kannattavuuden kannalta.https://oa.doria.fi/bitstream/handle/10024/4634/TMP.objres.881.pdf?sequence=1 Sijoittamisessa tavoitehinnalla tarkoitetaan hintaa, jolla sijoittaja haluaa myydä omistuksensa.http://www.investorwords.com/4876/target_price.html Se voi olla myös hinta, jonka sijoittaja on valmis maksamaan sijoituskohteesta.http://www.chartfilter.com/glossary/t1.htm Rakentamisessa tavoitehinnalla kuvataan suunnitteluvaiheessa tai tavoitehintaurakassa asetettua kattohintaa. == Sijoitustutkijoiden antamien tavoitehintojen luotettavuuden historia == Kim Lindströmin mukaan 1999 ja 2000 luvuilla sijoitustutkijoiden antamat tavoitehinnat olivat Soneran yliarvostetusta osakkeesta erittäin optimistisia ja antavat hyvän kuvan tuon ajan pilvilinnojen rakentelusta. == Lähteet == Luokka:Liiketalous Luokka:Sijoittaminen Luokka:Rakentamisen normit ja määräykset Luokka:Rakennustuotanto
Moduulimitta

Moduulimitta on rakennustekniikassa käytettävä kuvitteellinen liittymismitta. Moduulimittajärjestelmän avulla voidaan määrittää ja varmistaa esivalmistettujen rakennusosien yhteensopivuus asennusvaiheessa. Moduulimitoitus myös vähentää tarvetta paikallamittauksiin ja auttaa vakioimaan rakennusosien ja tarvikkeiden mittoja. ==Rakennusosan liittymismitta== Liittymismitta on mitta johon sisältyy: * rakennusosan mitta eli perusmitta * asennuksen vaatima tila * mittapoikkeamien vaatima tila * eri osien välinen sauma. Rakennusosan niiden sivujen, joihin liittyy muita rakennuosia tulee mahtua paikoilleen asennettuna liittymismitan sisälle. Mittapoikkeamia syntyy rakennusosien valmistuksessa, kuljetuksessa, asennuksessa ja paikalleenmittauksessa, sekä olosuhteiden muuttuessa esimerkiksi lämpölaajenemisen myötä. Vaadittavaa tarkkuutta ilmaistaan toleransseilla. Sauman suuruus riippuu rakennusosan toleransseista, mahdollisesta saumausmateriaalista ja liitostavasta. ==Moduulimitta== Moduulimitta on mitoituksen perusyksikkö, joka muodostaa tasomaisen moduuliverkon, jossa perusyksikkö on yksi moduuli molempiin suuntiin. Moduuliverkkotasot puolestaan muodostavat kolmiulotteisen koordinaatiston, jossa myös pystysuora kantamitta on yksi moduuli. Rakennus ja kukin rakennusosa ajatellaan sijoitettavan tähän peruskoordinaatistoon. Rakennuksen eri osat voivat sijoittua kukin omaan suorakulmaiseen moduuliverkkoonsa, jotka esimerkiksi kiertyvät toistensa suhteen. Verkot kytketään toisiinsa yhteisten pisteiden ja kulmamäärityksen avulla. Suorakulmaisesta poikkeavat muodot voidaan sitoa omaan lieriö- tai pallokoordinaatistoonsa, tai ne voidaan mitoittaa riittävän tiheästi suorakulmaiseen peruskoordinaatistoon. ===Kantamoduuli=== Moduulimitoituksen perusmoduuli eli kantamoduuli merkitään kirjaimella M. Suomessa kantamoduulin suuruus on 100 millimetriä. Mitoitettaessa rakennusosia pyritään käyttämään perusmittaa 1M tai sen kerrannaisia 3M, 6M, 9M ja 12M, suuremmissa mitoissa 12M-kerrannaisia 24M, 36M, 48M, 60M jne. Esimerkiksi oven yleinen leveys on 9M, korkeus 21M, rakennuksen kerroskorkeus tyypillisesti 30M ja rungon syvyys usein 84M. Mikäli moduulimitoitus on rakennusosalle liian karkeaa, käytetään ensisijaisesti 0,5M moduulia, toissijaisesti millimetrimittaa. Poikkeus mitoituksesta Suomessa on ikkunateollisuus, joka on pitkään käyttänyt pystysuuntaisissa mitoituksesa 2M-kerrannaisia, esimerkiksi 6M, 12M, 14M, 16M. Nykyisin ikkunateollisuus voi käytännössä valmistaa tuotteet käyttäen 1M-kerrannaisia, tai ilman moduulimitoitusta. Piirustuksissa moduulimittaa tarkoitettaessa voidaan merkitä eksaktin mitan sijaan kantamoduulin kerroin, esimerkiksi mitan 8400 sijasta merkitään 84M. ==Lähteet== * ==Aiheesta muualla== * SFS 2490 (RT 001.10) Mitat ja toleranssit rakennusalalla, käsitteitä. * RT 02-10050 Rakennustoleranssit, toleranssien määritelmät. * RT 02-10102 Betonirakenteiden toleranssit. * Betonielementtien toleranssit. SBK 1993. Luokka:Rakennussuunnittelu Luokka:Rakentamisen normit ja määräykset
Armon lapset veisatkaa

Armon lapset veisatkaa on Suomen rukoilevaisen kansan yhdistyksen julkaisema rukoilevaisvirsien kokoelma. Vuonna 2006 ilmestynyt kirja sisältää 120 rukoilevaisten seuroissa yleisimmin käyttämää virttä nykykielen mukaisessa asussa. Kirjassa on myös 30 vanhassa kieliasussa olevaa rukousvärssyä, joita käytetään seuroissa kahden rukouksen välissä. Kirjan lopussa on ruokarukoukset vanhan ABC-kirjan mukaisina. Sävelmät ovat suurelta osin hengellisiä kansantoisintoja rukoilevaisalueelta. Kirjassa on yksiääninen nuotinnus. Vuonna 2007 kokoelmaa varten ilmestyi neliääninen säestyskirja. ==Aiheesta muualla== *Kirjan esittely ja kaksi näytekappaletta Suomen rukoilevaisen kansan yhdistyksen sivuilla Luokka:Hengelliset laulukokoelmat Luokka:Rukoilevaisuus
Juho-Eino Niemi

Juho Eino Kullervo (Jussi) Niemi (21. heinäkuuta 1911 Kokkola – 11. marraskuuta 1981) oli suomalainen maalaisliittolainen poliitikko. Juho-Eino Niemi syntyi 11-lapsiseen perheeseen. Hänen isänsä oli kauppaedustaja Juho Niemi ja äitinsä Saima o.s. Högström. Niemi osallistui talvisotaan ja jatkosotaan. Maalaisliittoa edustanut Niemi oli toisena valtiovarainministerinä Sukselaisen II hallituksessa 1961 ja Miettusen I hallituksessa 1961–1962. Hän oli naimisissa kahdesti, ensimmäisestä avioliitosta on yksi lapsi. Hänen ensimmäinen vaimonsa kuoli tapaturmaisesti auto-onnettomuudessa. Samassa onnettomuudessa Niemestä tuli invalidi. Liike- elämän puolella Niemi oli Keskinäisen vakuutusyhtiö Auran, Keskinäisen henkivakuutusyhtiö Auran ja Keskinäisen vakuutusyhtiö Metsäpalon hallituksen puheenjohtaja ja toimitusjohtaja. Hän oli lisäksi vapaamuurari. == Kansallisia luottamustehtäviä == * Suomen valkoisen ruusun ritarikunnan hallituksen jäsen 1975 * Valtion urheiluneuvoston puheenjohtaja 1975 * Eläketurvakeskuksen edustajiston puheenjohtaja 1975 == Kansainväliset luottamustehtävät == * Maailman vakuutusalain keskusliiton puheenjohtaja * Maailman invalidiliiton puheenjohtaja == Ansiomerkit ja nimet == * Suomen Leijonan ritarikunnan 1. luokan komentaja * Vapaudenmitalin 2. luokan ansiomitali * Talvisodan muistomitali * Jatkosodan muistomitali * Suomen Urheilun ansioristi - mitali * Väestönsuojelun ansiomitali * Ministerin arvonimi * Italian tasavallan Ansio- ritarikunnan jäsen == Lähteet == * Valtioneuvoston ministerikortisto * Suomen Valtiokalenteri 1975,Helsingin Yliopisto, Oy Weilin Göös Ab 1975 Helsinki Luokka:Suomen valtiovarainministerit Luokka:Suomen Keskustan poliitikot Luokka:Suomalaiset ministerin arvonimen saaneet Luokka:Vuonna 1911 syntyneet Luokka:Vuonna 1981 kuolleet
Nausikaa (mytologia)

Nausikaa ( ’laivojen polttaja’) oli kreikkalaisessa mytologiassa faiaakien kuninkaan Alkinooksen ja Areten tytär. Nausikaa kuvataan Odysseiassa kauniiksi nuoreksi neidoksi. Hän saapuu Pallas Athenen ohjaamana rannalle pesemään vaatteita ja löytää sieltä haaksirikkoutuneen Odysseuksen. Hän vie tämän isänsä luo, joka järjestää vieraalleen pidot; huomattava osa Odysseiasta kuluukin Odysseuksen kertoessa isännälleen seikkailuistaan. Alkinoos luovuttaa lopuksi Odysseukselle aluksen, joka vie tämän takaisin Ithakaan. Homeros kuvaa Odysseuksen ja Nausikaan suhteen rakkautena, jota ei koskaan ilmaista. Vaikka Nausikaa toivoo itsekin, että hänellä eräänä päivänä olisi Odysseuksen kaltainen miesHomeros: Odysseia 6.236–247 (engl.käännös). ja hänen isänsä lupautuu antamaan hänet vaimoksi OdysseukselleHomeros: Odysseia 7.308–316 (engl.käännös)., mitään ei kuitenkaan tapahdu. Päinvastoin heidän suhteensa kiteytyy Nausikaan jäähyväisiin, joissa hän pyytää Odysseusta muistamaan olevansa elämänsä hänelle velkaa, ja Odysseus lupautuu rukoilemaan häntä kuin jumalaa koko loppuelämänsä ajan.Homeros: Odysseia 8.446–468 (engl.käännös). Myöhempien lähteiden mukaan Nausikaa meni sittemmin naimisiin Odysseuksen pojan Telemakhoksen kanssa ja he saivat pojan nimeltä Ptoliporthos.Diktys Kreetalainen: Troijan sodan kronikka 5.6 (engl.käännös). == Lähteet == == Aiheesta muualla == Luokka:Kreikkalainen mytologia
Nausikaa

Nausikaa (Ναυσικάα) on alkuaan muinaiskreikkalainen erisnimi. Nimen perinteiset latinalaiset kirjoitusasut ovat Nausicaa ja Nausicaä, joista jälkimmäisessä korostetaan erokepisteillä eli treemalla, että sananlopun a-vokaaleja erottaa tavuraja. Latinan mukaiset asut ovat sellaisinaan käytössä mm. englannissa ja ranskassa. Japanilainen asu on ナウシカ (Naushika ~ Naušika). Mm. ruotsissa ja saksassa on käytössä suora kreikan mukainen translitteraatio Nausikaa, sama kuin suomessa. Muita vakiintuneita kirjoitusasuja ovat esimerkiksi espanjan Nausícaa, puolan Nauzykaa ja venäjän Навсикая (Navsikaja). Nausikaa viittaa mm. seuraaviin asioihin: ==Kirjallisuuden ja elokuvan aloilla== * Nausikaa, kreikkalaisessa mytologiassa esiintyvä prinsessa, faiaakkien kuninkaan Alkinooksen tytär * Nausikaa, Odysseian (otaksuttavasti 700- tai 600-luku eaa.) kuudes kirja, jossa Odysseus kohtaa prinsessa Nausikaan * Nausikaa, Sofokleen (400-luku eaa.) kirjoittama näytelmä, joka perustui Odysseian kuudenteen kirjaan; näytelmästä on säilynyt aikalaisten mainintoja, mutta sen teksti on kokonaisuudessaan kadonnut * Nausikaa – Ein Trauerspiel, saksalaisen Johann Wolfgang von Goethen keskeneräiseksi jäänyt näytelmä; varhaisimmat tiedot teoksesta ovat vuodelta 1786, jolloin sen otsikkona oli Ulysses auf Phäa; säilyneet katkelmat on kirjoitettu 1787, ja ne julkaistiin ensi kertaa vuonna 1827 kokoomassa Goethes Werke: Vollständige Ausgabe letzter Hand * Nausikaa (~ Nausicaä), irlantilaisen kirjailijan James Joycen kuuluisan romaanin Odysseus (ensijulkaisu sarjana 1918–20) kolmastoista jakso, nimetty Odysseian kuudennen kirjan mukaan; teoksessa myyttistä Nausikaa-hahmoa vastaa Gerty MacDowell * Nausicaa (~ Nausikaa), Star Trekin (1966–) kuvitteellisessa maailmankaikkeudessa esiintyvä asuttu planeetta * Nausikaa, saksalaisen kirjailijan Karl Mickelin vuonna 1968 julkaisema näytelmä * Nausicaa, ranskalaisen Agnès Vardan vuonna 1970 valmistunut televisiodokumenttielokuva, joka käsittelee kreikkalaisten siirtolaisten elämää Ranskassa * Nausicaä (~ Naushika ~ Nausikaa), japanilaisen Hayao Miyazakin sarjakuvan (1982–1994) ja piirroselokuvan (1984) Tuulen laakson Nausicaä päähenkilö, kuvitteellisen eftalilaisen Tuulen laakson prinsessa, nimetty kreikkalaisen mytologian hahmon mukaan * Nausicaa.net (1996–), Studio Ghiblin ihailijoitten ylläpitämä englanninkielinen Internet-sivusto, nimetty elokuvan Tuulen laakson Nausicaä mukaan ==Muissa yhteyksissä== * 192 Nausikaa, kookas asteroidi, nimetty kreikkalaisen mytologian hahmon mukaan * Nausicaä – Centre National de la Mer, Boulogne-sur-Merissä, Ranskassa sijaitseva meriaiheinen kulttuurikeskus, yksi Euroopan suurimmista yleisöakvaarioista
Vuotinainen

Vuotinainen on Karkkilan kaupungissa sijaitseva kylä, joka sijaitsee noin 13 kilometriä Karkkilasta Forssan suuntaan. Valtatie 2 jakaa sen kahtia. Kylällä ei ole varsinaista keskusta vaan asutus on hajallaan. Vakituista asutusta on hyvin vähän, mutta kesäasutus on lisääntymään päin. Kylän asutus on alkujaan syntynyt 1700-luvulla. Vuotinaisten koulu on Karkkilan toiseksi vanhin jäljellä oleva koulurakennus. Nykyään siinä toimii muun muassa Karkkilan kaupungin leirikeskus. == Lähteet == ==Aiheesta muualla== *Karkkilalaista vanhaa rakennuskulttuuria Luokka:Karkkilan kylät
Värilanka

Värilanka, liitulanka tai ritsilanka on lanka jolla voidaan merkitä lankaa "räpsäyttämällä" nopeasti suoria viivoja. Sitä käytetään yleisesti rakennustyömailla esimerkiksi seinälinjojen merkitsemiseen. Värilanka on kelattuna koteloon johon lisätään värillistä pulverimaista liitujauhetta. Värjäytynyt lanka vedetään ulos kotelosta ja kiristetään mittapisteiden välille lähelle lattia- tai seinäpintaa johon merkkiviiva halutaan. Kun lanka on kireällä, vedetään se kohtisuoraan ulospäin pinnasta ja annetaan langan räpsähtää pintaa vasten. Tällöin liitu irtoaa langasta ja tarttuu merkittävään pintaan piirtäen suoran viivan langan kiristyspisteiden välille. Viivamerkintöjen tekemistä ritsilangan avulla kutsutaan ritsaamiseksi. == Katso myös == *Luoti (työkalu) Luokka:Rakennusmittaus Luokka:Työkalut
Vicente Aranda

Vicente Aranda Ezquerra (9. marraskuuta 1926 Barcelona – 26. toukokuuta 2015 Madrid) oli espanjalainen elokuvaohjaaja. Aranda syntyi Aragoniasta muuttaneiden vanhempiensa nuorimpana poikana. Hänen lapsuusvuosiaan varjosti sisällissota, ja hän muutti vuonna 1952 taloudellisista ja poliittisista syistä Venezuelaan. Palattuaan Espanjaan vuonna 1959 hänen ei onnistunut päästä elokuvakouluun Madridissa, ja hän olikin alalla täysin itseoppinut. Aranda aloitti uransa verrattain myöhään; hänen ensimmäinen ohjauksensa on vuodelta 1964. Kansainvälistä suurmenestystä hän alkoi saavuttaa vasta kuusikymppisenä. Muutamia elokuvia uran varrelta ovat Verentahrima morsian (1972), Cambio de Sexo (1976) ja Amantes (1990). Useat hänen elokuvistaan pohjautuivat nykyajan romaaneihin. Tärkeimpiin tähtiin hänen elokuvistaan kuului Victoria Abril. Marraskuussa 2006 kahdeksankymmentävuotispäiväänsä viettänyt Aranda oli tuottelias vielä 1990- ja 2000-luvuilla. Hän sai Goya- palkinnon ja oli ehdolla Cannesin Kultaisen palmun ja Berliinin Kultaisen karhun saajaksi. Hän oli naimisissa Teresa Fontin kanssa. ==Lähteet== Luokka:Espanjalaiset elokuvaohjaajat Luokka:Vuonna 1926 syntyneet Luokka:Vuonna 2015 kuolleet
Jesús Franco

Jesús Franco Manera (myös Jess Franco; 12. toukokuuta 1930 Madrid, Espanja – 2. huhtikuuta 2013 Málaga, Espanja) oli espanjalainen elokuvaohjaaja. Hän oli tuotteliaimmillaan 1960–1980-luvuilla, mutta jatkoi työskentelyään pitkään sen jälkeenkin. Häntä pidetään espanjalaisten b-elokuvien isänä. Franco harrasti musiikkia 6-vuotiaasta saakka ja tuli tunnetuksi myös suurena jazzin ystävänä. Franco käytti uransa aikana lukuisia pseudonyymejä. Hänet tunnetaan parhaiten kauhuelokuvista, joihin on usein liitetty korostetun seksuaalisia piirteitä. Hän sai kansainvälistä huomiota ensimmäistä kertaa Berliinin elokuvajuhlilla vuonna 1967.Jess Francon sivusto Kaikkiaan Francon tuotanto käsittää parisensataa elokuvaa. Hänen omaelämäkertansa Memorias del tío Jess julkaistiin espanjaksi vuonna 2004. Francon tunnettuja elokuvia ovat muun muassa Justine (1968), Eugenie (1970) ja Vampyros Lesbos (1970), ja tunnettuja hänen käyttämiään näyttelijöitä ovat muun muassa Christopher Lee ja Klaus Kinski. Hitchcockin tapaan Franco näkyy monissa omissa elokuvissaan vilaukselta pienissä rooleissa. Francon vaimo Lina Romay kuoli vuonna 2012, mikä masensi Francoa huomattavasti. Franco kuoli itse huhtikuussa 2013 málagalaisessa sairaalassa, johon oli joutunut saatuaan iskeemisen aivoinfarktin. == Lähteet == ==Aiheesta muualla== * Luokka:Espanjalaiset elokuvaohjaajat Luokka:Vuonna 1930 syntyneet Luokka:Vuonna 2013 kuolleet
Jaume Balagueró

Jaume Balagueró (s. 2. marraskuuta 1968 Lleida) on espanjalainen elokuvaohjaaja ja -käsikirjoittaja. Hänet tunnetaan parhaiten hänen kauhuelokuvistaan, joita ovat muun muassa Nimetön (1999), Darkness – pimeys (2002) ja REC (2007). Balagueró syntyi Kataloniassa ja kasvoi pääasiassa Barcelonassa. Hän valmistui Barcelonan yliopistosta vuonna 1991. Hän aloitti ohjaajan työnsä 1990-luvun alussa, ja vuonna 1994 lyhytelokuva Alicia palkittiin Katalonian kansainvälisillä elokuvajuhlilla. == Aiheesta muualla == * Luokka:Espanjalaiset elokuvaohjaajat Luokka:Espanjalaiset elokuvakäsikirjoittajat Luokka:Vuonna 1968 syntyneet Luokka:Elävät henkilöt
Christine Amertil

Christine Amertil (s. 18. elokuuta 1979) on bahamalainen pikajuoksija, jonka päämatka on 400 metrin juoksu. Amertil karsiutui Sydneyn olympialaisissa 2000 400 metrin alkuerissä ajalla 53,12. Seuraavana vuonna hän karsiutui Edmontonin MM-kisoissa alkuerissä ajallaan 53,07. Hän voitti MM-hopeaa Birminghamin sisäratojen MM-kisoissa 2003 ajalla 51,11. Myöhemmin samana vuonna hän karsiutui Pariisin ulkoratojen MM-kisoissa välierissä. Vuonna 2004 Amertil voitti Bahaman mestaruuden ja sijoittui Ateenan olympialaisissa seitsemänneksi ajalla 50,37. Kauden lopussa hän juoksi IAAF:n yleisurheilufinaalissa neljänneksi. Seuraavana vuonna hän karsiutui Helsingin MM-kisoissa 400 metrin välierissä ja 200 metrin juoksun alkuerissä ajalla 23,88. Myöhemmin samana vuonna hän oli IAAF:n yleisurheilufinaalissa 400 metrillä viides. Amertil voitti MM-pronssia Moskovan sisäratojen MM-kisoissa 2006 ajalla 50,34. Hän juoksi samana vuonna neljänneksi Melbournen Kansainyhteisön kisoissa ja viidenneksi IAAF:n yleisurheilufinaalissa. Rio de Janeiron Pan-Amerikan kisoissa 2007 hän sai hopeaa 400 metrillä ajalla 50,99. Osakan MM-kisoissa 2007 ja Pekingin olympialaisissa 2008 hän karsiutui välierissä. Berliinin MM- kilpailuissa 2009 hän juoksi kolmannen osuuden hopeaa saaneessa Bahaman pikaviestijoukkueessa. 400 metrillä hänet hylättiin alkuerissä. Dohan sisäratojen MM-kilpailuissa 2010 hän karsiutui 400 metrin välierissä. Saman vuoden Delhin Kansainyhteisön kisoissa hän sijoittui alun perin neljänneksi, mutta nousi pronssille Folashade Abuganin jäätyä kiinni dopingista. ==Henkilökohtaiset ennätykset== Lähde: IAAF * 100 metrin juoksu: 11,43 (2010) * 200 metrin juoksu: 22,58 (2005) * 400 metrin juoksu: 50,09 (2005) ==Lähteet== Luokka:Bahamalaiset pikajuoksijat Luokka:Vuonna 1979 syntyneet Luokka:Elävät henkilöt
Alkinoos (Nausithooksen poika)

Alkinoos (, ) oli kreikkalaisessa mytologiassa Nausithooksen poika ja faiaakien kuningas. Puolisonsa Areten kanssa hänellä oli tytär Nausikaa sekä viisi poikaa. Alkinoos otti Odysseuksen vieraanvaraisesti vastaan tämän haaksirikkouduttua hänen rannalleen sen jälkeen, kun tämä oli lähtenyt Kalypson luota. Huomattava osa Odysseiasta kuluukin Odysseuksen kertoessa seikkailujaan kuninkaalle. Alkinooksen palatsia vartioivat kultaiset ja hopeiset vahtikoiraa esittävät patsaat, jotka Hefaistos oli veistänyt kuninkaalleHomeros: Odysseia 7.77–112 (engl.käännös).. Myös argonautit saapuivat Faiakean rannoille, ja heidätkin Alkinoos otti vieraanvaraisesti vastaan antaen heille lahjoja ystävyyden osoitukseksi heidän lähtiessään jatkamaan matkaansaApollonios Rhodios: Argonautika 4.753–1227 (engl.käännös).. == Lähteet == Luokka:Kreikkalainen mytologia
Esa Orjatsalo

Esa Olavi Orjatsalo (s. 20. syyskuuta 1979 Hanko) on suomalainen muusikko, ääniteknikko ja tuottaja. Orjatsalo soitti kitaraa power metal -yhtye Dreamtalen kolmella ensimmäisellä albumilla. Tammi–helmikuussa 2004 hän esiintyi ruotsalaisen Amaranin Euroopan-kiertueella. Lähdettyään Dreamtalesta Orjatsalo perusti vuonna 2005 uuden yhtyeen nimeltä Kiira, jossa hän laulaa ja soittaa kitaraa. Hän soittaa kitaraa myös Royal Cojones -yhtyeessä, joka esittää cover-versioita heviklassikoista. Orjatsalo on valmistunut Orimattila- instituutista musiikkiteknologiksi. Hän työskentelee ääniteknikkona Turussa Noise Camp -studioilla, ja aikaisemmin hän on toiminut muun muassa Teräsbetoni-yhtyeen saliäänentoistosta vastaavana teknikkona. Orjatsalo perusti Metal de Facto -yhtyeen vuonna 2018 laulaja Mikael Salon ja basisti Sami Hinkan (Ensiferum) kanssa. Ennen yhtyeen debyyttialbumin äänitysten alkua mainittu kolmen hengen kokoonpano esiintyi akustisesti nimellä Trio de Facto. == Diskografia == === Kitaristina === * Dreamtale: * Dreamtale: * Dreamtale: === Äänittäjänä, miksaajana ja tuottajana (valikoitu) === * Altaria: * Blind Stare: * Cardiant: * Moottörin Jyrinä: * Twilight Guardians: == Lähteet == == Aiheesta muualla == * Esa Orjatsalon sivusto Luokka:Suomalaiset kitaristit Luokka:Vuonna 1979 syntyneet Luokka:Elävät henkilöt
Nehemiah Persoff

Nehemiah Persoff (2. elokuuta 1919 Jerusalem – 5. huhtikuuta 2022 San Luis Obispo, Kalifornia) oli palestiinanjuutalaissyntyinen yhdysvaltalainen näyttelijä. Hän muutti perheineen Yhdysvaltoihin vuonna 1929. Hän keskittyi vetäytymisensä jälkeen kuvataideharrastukseensa. Persoffilla oli rooleja muun muassa elokuvissa Alaston satama (1954), Mitä kovemmin he kaatuvat... (1956), Piukat paikat (1959), Al Capone – lain ja oikeuden voitto (1959), Comancheros (1961), Trapetsin varjossa (1961), Kirottujen laiva (1976), Deadly Harvest (1977), Jentl (1983), Identtiset kaksoset (1988), Kristuksen viimeinen kiusaus (1988) ja Fievel matkalla Amerikkaan (äänirooli, 1986). Vierailuja Persoff on tehnyt muun muassa televisiosarjoissa Lännen tie, Tohtori Ben Casey, Minä, vakooja, Tarzan, Gunsmoke, Columbo, Sheriffi McCloud, Pieni talo preerialla, Seikkailujen saari, Magnum, Ihmemies MacGyver, L.A. Law, Murhasta tuli totta ja Chicagon lääkärit. Persoff pääsi opiskelemaan The Actors Studiolla, kun se avattiin vuonna 1947. Hän teki ensiesiintymisensä elokuvassa vuonna 1948; hän oli jo nuorempana aloittanut teatteriuransa, jonka kuitenkin oli keskeyttänyt toinen maailmansota. Hänellä on puolisonsa Thian kanssa neljä lasta. == Lähteet == == Aiheesta muualla == * Nehemiah Persoff Paintings * * * Haastattelu Cinema Metron sivustolla Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset taidemaalarit Luokka:Vuonna 1919 syntyneet Luokka:Vuonna 2022 kuolleet Luokka:Yli satavuotiaiksi eläneet yhdysvaltalaiset
James D. Hodgson

James Day Hodgson (3. joulukuuta 1915 – 28. marraskuuta 2012) oli yhdysvaltalainen poliitikko ja diplomaatti. Hodgson syntyi Dawsonissa, Minnesotassa, ja oli toisen maailmansodan veteraani. Hän palveli laivastossa ja opiskeli Minnesotan sekä Kalifornian yliopistoissa. Hodgson toimi vuosina 1970–1973 Richard Nixonin nimittämänä työministerinä. Hän toimi vuosina 1974–1977 Yhdysvaltain suurlähettiläänä Japanissa. Hän meni 24. elokuuta 1943 naimisiin Maria Denendin kanssa; hänellä oli tytär Nancy ja poika Frederic. == Lähteet == Luokka:Nixonin hallituksen jäsenet Luokka:Yhdysvaltain suurlähettiläät Luokka:Yhdysvaltain työministerit Luokka:Vuonna 1915 syntyneet Luokka:Vuonna 2012 kuolleet
Dick Clark

thumb|Dick Clark Richard Wagstaff "Dick" Clark (30. marraskuuta 1929, Mount Vernon − 18. huhtikuuta 2012) oli yhdysvaltalainen televisio- ja radiopersoona. Hänet tunnetaan mm. show’sta American Bandstand, jonka juontajana hän toimi vuosina 1957–1989. Hän valmistui Syracusen yliopistosta vuonna 1951. Clarkin tunnettu Dick Clark's New Year's Rockin' Eve -ohjelma nähtiin ensimmäistä kertaa 31. joulukuuta 1972. Vuosina 1973–1988 hän juonsi Pyramid-tietokilpailua. Hänellä on tähti Hollywood Walk of Famella, ja hänet otettiin vuonna 1993 Rock and Roll Hall of Fameen "muiden kuin esittäjien" luokassa. Hän on ollut vuodesta 1990 lisäksi Radio Hall of Famessa. Clark sairasti kakkostyypin diabetesta ja joutui 8. joulukuuta 2004 sairaalahoitoon saatuaan aivoinfarktin. Hän kuitenkin kuntoutui ja teki selvistä puheongelmistaan huolimatta paluun televisioon omassa Dick Clark's New Year's Rockin' Eve -ohjelmassaan uudenvuodenaattona 2005. Clark oli moninkertainen Emmy-voittaja ja sai lisäksi mm. Peabodyn. Hän solmi kolmannen avioliittonsa vuonna 1977. Clark kuoli sydänkohtaukseen 82-vuotiaana. == Katso myös == * Kokoelma-albumi Dick Clark – 20 Years of Rock n' Roll (1973) == Lähteet == Luokka:Yhdysvaltalaiset tietokilpailujuontajat Luokka:Hollywood Walk of Fame Luokka:Radio Hall of Fame Luokka:Vuonna 1929 syntyneet Luokka:Vuonna 2012 kuolleet
Lisbeth Pahnke

Lisbeth Pahnke (nyk. Lisbeth Airosto, s. 1945) on ruotsalainen lastenkirjailija. Suomeksi on käännetty hänen Britta ja Hopea -sarjansa, josta on ilmestynyt 13 teosta. Hänen kirjojaan on käännetty muun muassa suomeksi, portugaliksi, tanskaksi ja saksaksi. Pahnke työskentelee toimittajana ja kääntäjänä. Hän on naimisissa Harri Airoston kanssa. Pahnke on kasvattanut ja kasvattaa ruotsalaisia puoliverisiä ja poneja ja kilpailee esteratsastuksessa. Hänellä on kolme aikuista lasta, ja hän asuu nykyisin Smålandissa. Britta- sarjan ensimmäinen teos ilmestyi 1966 ja viimeinen 1979. Suomeksi sarja ilmestyi ensin Kariston Nuortenkirjastossa vuosina 1972–1979. Alkupään kirjoista on otettu uusintapainos 1990-luvulla. Britta-sarjan päähenkilö vanhenee vuosien aikana ihanan Hopea-poninsa kanssa. Kerronta painottuu ensin ratsastuskouluelämään ja myöhemmissä teoksissa toimimiseen ratsastuksenopettajana ja kilpailemiseen. Sarjassa on suuri paino erilaisilla ponien ja hevosten luonteenkuvauksilla. Muun muassa kirjava Billy-poni aiheuttaa ongelmatilanteita normaaleilla ratsastuskoulutunneilla. Kirjasarjan aikana Brittan suhde Lasseen syvenee. Henkilöhahmoja on vähän ja dialogi vähäistä. Sarjaa lukiessa hieman häiritsee kääntäjän ammattitaidottomuus hevosasioissa. Mm. loppupään kirjoissa puhutaan dresyyristä, kun pitäisi puhua kouluratsastuksesta. Samoin Täplä-poni on välillä Pilkku ja Pikkuveli Lilleman. Hevosten väreissä on ollut käännösvaiheessa sekaannusta. == Teokset == * Britta och Silver får en chans (suomentamaton) ===Suomennetut Britta -sarjan kirjat=== * Brittan ponikesä * Britta ja Hopea * Britta satuloi Hopeansa * Britta ja Hopea kilpailevat * Brittan uusi hevonen * Britta, Hopea ja varsa * Britta, Hopea ja Billy * Britta ja Hopea talvipuuhissa * Britta ja Hopea ratsastuskoulussa * Britta ja Hopea voittavat * Britta ja Hopea leirillä * Britta ja Hopea uusilla urilla * Britta ja Hopea saavat ystävän == Aiheesta muualla == * Artikkeli Lisbeth Pahnkesta . Luokka:Ruotsalaiset kirjailijat Luokka:Vuonna 1945 syntyneet Luokka:Elävät henkilöt
Kroatian kuna

Kroatian kuna oli Kroatian tasavallan rahayksikkö vuosina 1994–2022. Valuutan ISO 4217 -lyhenne oli HRK. Yksi kuna jakautui sataan lipaan. Kuna tarkoittaa näätää ja lipa lehmustahttps://web.archive.org/web/20110622023206/http://www.hnb.hr/novcan/povijest/e-nastavak-5.htm?tsfsg=36a1a164ef3c36dfbedd95da52672154. Vuoden 2023 alusta Kroatia liittyi euroalueeseen, minkä myötä kunan tilalle tuli euro. Kunat vaihdettiin Euroon vaihtosuhteessa 1 € = 7.5345 kunaa. European Central Bank: Communiqué on Croatia == Käteisrahojen nimellisarvot == Setelit: 10, 20, 50, 100, 200, 500 ja 1000 kunaa. Kolikot: 1, 2, 5, 10, 20 ja 50 lipaa sekä 1, 2, ja 5 kunaa. == Lähteet == == Aiheesta muualla == * Luettelon modernin Kroatian kolikoita Luokka:Euroalueen entiset kansalliset rahayksiköt Luokka:Kroatian talous
Barbadoksen dollari

Barbadoksen dollari, ISO 4217 -koodiltaan BBD, on Barbadoksen rahayksikkö vuodesta 1973 lähtien. Yksi Barbadoksen dollari jakautuu 100 senttiin. Seteleitä on 2, 5, 10, 20, 50 ja 100 dollarin arvoisia. Kolikkojen nimellisarvot ovat 1, 5, 10 ja 25 senttiä sekä 1 dollari. == Lähteet == Luokka:Amerikan rahayksiköt Luokka:Barbados
Juggling Jugulars

Juggling Jugulars on vuonna 1989 Lapualla perustettu suomalainen hardcore punk -yhtye. Yhtye on julkaissut useita levyjä sekä Suomessa että ulkomailla. Yhtye on levyttänyt mm. saksalaiselle Twisted Chords -levymerkille sekä suomalaiselle Kämäset levyt -levymerkille. == Bändin jäsenhistoria == * Arja — laulu (2000–) * Tero — kitara (1989–2019) * Jaani — basso ja laulu (2007–) * Petteri — kitara ja laulu (1989–) * Marko — rummut (1992–) * Jantsa (oik. Jani Kärkkäinen) — basso ja laulu (1990–2006) * Timo — rummut ja laulu (1990–1991) * Mikko — laulu (1989–1991) * Jani-Markus — basso ja laulu (1989–1990) * Tommi — rummut ja laulu (1989–1990) == Nykyinen kokoonpano == * Arja — laulu * Petteri — kitara ja laulu * Jaani — basso ja laulu * Marko — rummut == Diskografia == === EP:t / singlet ym. === * Radicals Of Today 7" EP (1990, omakustanne) * Gun In My Heart 7" EP (1991, Hiljaiset Levyt) * split 7" EP w/ Behind The Smile (1992, (Bad Card Records & Uprising Decay Rec.) * My Dream... 7" EP (1992, Hiljaiset Levyt) * ...For Humanity (Early 90's) MCD (1994, Hiljaiset Levyt) * ...For Humanity (Early 90's) 12" mini-LP (vinyyliversio edellisestä, 1996, Genet Records) * Positively Fed Up! MCD (1996, Hiljaiset Levyt) * New Toys MCD (1997, Hiljaiset Levyt) * split 7" EP w/ Enough! (1997, Trujaca Fala) * split 10" mini-LP w/ Machine Gun Etiquette (1997, Campary Records) * split 7" EP w/ Anger Of Bacterias (1998, Ruin Nation Records) * Can You Explain? MCD (1998, Hiljaiset Levyt) ja 7" EP (1998, Trujaca Fala) * Skeletons In The Closet 7" EP (1999, Hallajulkaisut & Grey Days Records) * split 7" EP w/ Inner Conflict (2001, Twisted Chords) * When I See/Addicted 7" single (2007, Kämäset Levyt & Zerga) * Asylum 7" EP (2013, Kämäset Levyt) * Forward 12" (2015, Stonehenge Records) === Albumit === * Propaganda Immunity - There's More Than Meets The Eye... LP/CD/MC (2001, Twisted Chords & Trujaca Fala) * Nothing's Finished LP/CD/MC (2004, Twisted Chords & Kämäset Levyt & Trujaca Fala) * Salute No One LP/CD (2008, Kämäset Levyt & Twisted Chords) * 80 Million Barrels LP (2011, Ruin Nation Records & Kämäset Levyt) * Insurrection LP/CD (2019, Trujaca Fala, Roku Records, Break The Silece Records, Too Circle Records & Liinaharja Hardcore Records) === Kokoelmat, livet ym. === * ...So Fucking Fed Up! MC (mm. "...For Humanity"-levyn biisejä, 1995, Trujaca Fala) * split MC w/ Infekcja ("New Toysin" materiaalia, 1997, Trujaca Fala) * The First Decade LP (vuosien 1990-1999 levytyksiä, 2013, Break The Silence) * Live Ultra Chaos Piknik LP (recorded at UCP festival in Zelebsko, Poland 23.6.2017 / No Pasaran Records 2019) ==Aiheesta muualla== * Luokka:Suomalaiset hardcore punk -yhtyeet
Nausithoos

Nausithoos () oli kreikkalaisessa mytologiassa kolmen eri henkilön nimi. == Nausithoos, Poseidonin poika == Nausithoos oli Poseidonin ja Periboian poika ja Faiakean kuningas. Hänellä oli kaksi poika, Alkinoos ja RheksenorHomeros: Odysseia 7.46–76 (engl.käännös). == Nausithoos, Odysseuksen poika == Nausithoos oli Odysseuksen poika, jonka Kalypso synnytti tälle niiden seitsemän vuoden aikana, jotka Odysseus vietti Kalypson vieraana tämän saarellaHesiodos: Theogony ("Jumalten synty") 1017–1018 engl.käännös == Nausithoos, Theseuksen ruorimies == Nausithoos oli Salamiista saapunut Theseuksen aluksen ruorimies, joka ohjasi heidät Kreetaan Theseuksen lähdettyä surmaamaan MinotauroksenPlutarkhos: Vitae: Theseus engl.käännös. == Lähteet == Luokka:Kreikkalainen mytologia
Bernie Mac

Bernie Mac, oikealta nimeltään Bernard Jeffrey McCullough (5. lokakuuta 1957 Chicago, Illinois, Yhdysvallat – 9. elokuuta 2008 Chicago, Illinois) oli yhdysvaltalainen näyttelijä ja koomikko. Bernie Mac aloitti stand up -koomikkona Chicagon Cotton Clubilla noin 30-vuotiaana. Hänellä oli myös oma talkshow, Midnight Mac, joka ei kestänyt kauan. Myöhemmin Bernie Mac näytteli pienissä rooleissa elokuvissa. 2000-luvulla hän alkoi saada isompia rooleja elokuvista, esimerkiksi Ocean’s Eleven – korkeat panokset -elokuvassa. Vuonna 2001 Mac sai FOXilta oman sarjan (Bernie Mac Show), joka perustui hänen omaan elämäänsä. Hän sai kaksi Emmy-palkintoa sarjastaan. Vasta vuonna 2004 Bernie Mac sai pääosaroolin elokuvasta Mr. 3000. Bernie Mac avioitui Rhonda McCulloughin kanssa vuonna 1977. He saivat yhden tyttären Je’Niecen vuonna 1978. Sarkoidoosia sairastanut Bernie Mac kuoli 50-vuotiaana jouduttuaan sairaalaan keuhkokuumeen johdosta.Ocean's Eleven -tähti kuoli MTV3 9.8.2008 == Lähteet == == Aiheesta muualla == * Bernie Macin muistokirjoitus Helsingin Sanomissa * Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1957 syntyneet Luokka:Vuonna 2008 kuolleet Luokka:Afroamerikkalaiset
Robert Blake

pienois|Robert Blake Barettana vuonna 1976. Robert Blake (18. syyskuuta 1933 – 9. maaliskuuta 2023 Los Angeles) oli yhdysvaltalainen näyttelijä. Hän oli Baretta-sarjan pääosan esittäjä vuosina 1975–1978. Hän joutui huhtikuussa 2002 pidätetyksi epäiltynä vaimonsa Bonnie Lee Bakleyn 4. toukokuuta 2001 tehdystä murhasta, mutta sai vapauttavan tuomion 16. maaliskuuta 2005. Blakella, joka oli myös entinen lapsinäyttelijä, oli televisiouransa ohella useita elokuvarooleja, kuten elokuvissa Kuoleman kukkula (1959) ja Mies Nasaretista (1965) sekä Golden Globe -ehdokkuuden saanut pääosa elokuvassa Moottoripyöräcowboy (1973). == Lähteet == == Aiheesta muualla == Luokka:Golden Globe -palkinnon saajat Luokka:Primetime Emmy -palkinnon saajat Luokka:Syytteistä vapautetut Luokka:Yhdysvaltalaiset lapsinäyttelijät Luokka:Yhdysvaltalaiset näyttelijät Luokka:Vuonna 1933 syntyneet Luokka:Vuonna 2023 kuolleet
Lillo Brancato

Lillo Brancato Jr. (s. 30. elokuuta 1976) on yhdysvaltalainen näyttelijä. Hänet tunnetaan rooleistaan muiden muassa elokuvissa Jäähyväiset kummisedälle (1993), Päätään pidempi (1994) ja Purppuravyöhyke (1995). Brancato on esiintynyt myös televisiosarjassa Sopranos. Brancato pidätettiin 10. kesäkuuta 2005, kun Yonkersin poliisi oli löytänyt hänen hallustaan heroiinia. Vuonna 2009 hänet tuomittiin vankilaan murron yrityksestä, ja hän pääsi ehdonalaiseen vapauteen vuonna 2013. Vapautumisen jälkeen hän on palannut näyttelemisen pariin. == Varhainen elämä == Brancato syntyi Bogotássa Kolumbiassa. Hänet adoptoitiin hänen ollessaan neljän kuukauden ikäinen, ja hän kasvoi Yonkersissa New Yorkissa. Hänen huoltajansa olivat amerikanitalialaisia, ja hän on kertonut pitävänsä itseään italialaisena.Associated Press (2005). "Shooting suspect was once a rising star". Newsday. == Murhaepäily == Brancato pidätettiin jälleen Bronxissa 10. joulukuuta 2005. Hän ja hänen 48-vuotias rikostoverinsa Steven Armento olivat ampuneet murtoyrityksen yhteydessä poliisi Daniel Enchauteguita (virantoimituksen ulkopuolella), joka joutui sairaalaan ja menehtyi vammoihinsa. Armentoa syytettiin ensimmäisen ja Brancatoa toisen asteen murhasta. Armento on näyttelijän tyttöystävän isä. Brancato esitti julkisesti pahoittelunsa Enchauteguin omaisille, mutta anteeksipyyntö aiheutti suuttumusta, ja uhrin sisko nimitti näyttelijän katumusta ”Oscar-palkinnon arvoiseksi”. Brancato on ilmoittanut New York Magazinen haastattelussa, että hänen elämäntarinassaan olisi ainesta elokuvaksi. Armento tuomittiin marraskuussa 2008 elinkautiseen vankeuteen ilman ehdonalaisen mahdollisuutta. Oikeus hylkäsi Brancatoa vastaan nostetun murhasyytteen joulukuussa 2008. Hänet todettiin kuitenkin syylliseksi murron yritykseen, josta hänelle langetettiin 10 vuotta vankeutta 9. tammikuuta 2009. Brancato pääsi ehdonalainen vapauteen vuonna 2013. == Yksityiselämä == Brancato on kertonut olleensa riippuvainen kokaiinista ja heroiinista. Vankilassa ollessaan Brancato päätti lopettaa päihteiden käytön. == Lähteet == * Helsingin Sanomat 23.12.2008: Sopranos-näyttelijä vapautettiin murhasyytteistä * New York Times 22.12.2008: Former ‘Sopranos’ Actor Clear in Officer’s Killing * New York Times 9.1.2009: 10-Year Sentence for ‘Sopranos’ Actor === Viitteet === Luokka:Yhdysvaltalaiset näyttelijät Luokka:Yhdysvaltalaiset rikolliset Luokka:Vuonna 1976 syntyneet Luokka:Elävät henkilöt